Deinst

**Deinst** () is een Gemeen in de Samtgemeen Freenbeek in’n Landkreis Stood. Se hett . To de Gemeen höört de beide Öörd Deinst un Helmst, de gliek groot sünd.

## Geografie

De Swing löppt so bi twee Kilometer in’n Noordwesten von Deinst langs. Dör Deinst sülvs löppt de Deinster Möhlenbeek, de in de Swing münnt.

De Naveröörd sünd Hagen in’n Noorden, Helmst in’n Oosten, Frankenmoor in’n Süden, Wehl in’n Süüdwesten, Freenbeek in’n Westen un Swing in’n Noordwesten.

## Historie

De Oort kummt üm 900 as *Tunstede* toeerst in de Oorkunnen vör.

In’n Oort gifft dat de Deinster Möhl, en fröhere Watermöhl an’n Deinster Möhlenbeek. De Möhl keem 1235 toeerst in dat Lehnsregister von dat Klooster Corvey vör. To de Tied harr dat Georgsklooster in Stood de Möhl un tosätzlich en Fischtucht un en Broeree. Dat Möhlengood warrt siet 1634 von de Familie Steffens bedreven. Direkt bi de Möhl gifft dat vondaag en Golfplatz un verscheden gastronoomsche Bedrieven.

### Verwaltungsgeschicht

In de Franzosentied hett Deinst von 1810 bet 1813 tohoop mit Hagen un Heidkroog to de Kommuun Hagen tohöört. Vör 1885 weer dat Dörp in de Böörd Bargst binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Gemeen Deinst hett in de Tied vör 1972 toletzt to de Samtgemeen Freenbeek tohöört. De is an’n 1. Juli 1972 oplööst worrn. In dat Johr is mit de Kommunalreform in Neddersassen de ne’e un gröttere Samtgemeen Freenbeek billt worrn, to de de Oort sietdem höört. An dissen Dag hebbt sik de olen Gemenen Deinst un Helmst to de ne’e Gemeen Deinst tohoopslaten.

### Inwahnertall

### Religion

Deinst is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek.

För de Kathoolschen is de Hillig-Geist-Kark in Stood tostännig.

## Gemeenderoot

### Börgermeester

* 1972-1996: Heinrich Klintworth (CDU)
* 1996–2006: Hans-Wilhelm Schmetjen (CDU)
* 2006-2011: Marianne Wiebusch (CDU)
* 2011-30. September 2013: Jochen Sturhan (SPD; unverwacht doodbleven)
* 29. Oktober 2013-: Jörg Müller (SPD)

## Wapen

Dat Wapen in Guld wiest enen sülvernen Helm in en rood Veereck. In’n Schildfoot is en half Waterrad.

## Kultur un wat to bekieken is

In’n Süüden sünd

* Hünengrääver un de
* Steenkamer von Deinst

In Deinst is dat Düütsche Feld- un Kleenbohnmuseum

## Weertschop un Infrastruktur

De Kreisspoorkass Stood hett in Deinst in de Straat *In’t Möhlenfeld 4* en Filiaal.

### Verkehr

Deinst liggt an de Kreisstraat 1, de in’n Westen na Freenbeek löppt un in’n Oosten na Helmst un dor an de Landsstraat 124 anslaten is. Lüttjere Straten loopt in’n Noorden na Hagen un in’n Süden na Lusthoop, Frankenmoor un Ohrens.

Fröher harr Deinst en Bahnhoff an de Bahnlien Stood-Bremervöör. Vondaag sünd de nächsten Bahnhööv de Bahnhoff Brest-Aasp an de Bahnlien Bremervöör-Buxthu un de Bahnhööv Stood, Gothenborg un Dullern an de Nedderelvbahn.

## Literatur

* Reiner Klintworth: *Deinste, ein Bahnhof wacht auf.* 2013, ISBN 978-3-9808377-5-0

## Footnoten



## Weblenken

* Websteed von de Samtgemeen Freenbeek (hoochdüütsch)
* Websteed von dat Düütsche Feld- un Kleenbohnmuseum (hoochdüütsch)